open-index/open-wikipedia-markdown huggingface dataset:
Ronald Westrén-Doll

**Ronald Alexander Eugen Dietrich Westrén-Doll**, *Ronkki* (23. heinäkuuta 1927 Helsinki – 17. syyskuuta 1980) oli suomalainen kuvittaja ja pilapiirtäjä.

Westrén-Doll piirsi ohuella tussikynällä kaunista viivaa. Ville Hännisen mukaan hän oli taitavimpia 1960–1970-luvun piirtäjistä, mutta hänen lahjojaan ei käytetty kunnolla hyväksi. 

Westrén-Dollin sukujuuret ovat Alankomaista ja Virosta. Taiteilijan itsensä kertoman mukaan rotterdamilainen merikapteeni haaksirikkoutui 1703 Viron rannikolle ja jäi maahan asumaan. Ruotsinkielisen koulun käytyään Westrén-Doll pääsi 1945 opiskelemaan Ateneumiin, aluksi kahdeksi vuodeksi sen iltakouluun ja sitten kolmeksi vuodeksi koulun graafisen taiteen osastolle.

Westrén-Doll kulutti pari vuotta Tukholmassa etsien töitä, joita lopulta saikin pilalehti *[[Strix (lehti)|Strixistä]]*, joka pian yhdistyi *[[Söndags-Nisse]]*-lehden kanssa. Hänen piirroksiaan julkaistiin myös silloisissa aikakauslehdissä, kuten *[[OBS (lehti)|OBSissa]]*.

Westrén-Doll avioitui ja palasi Helsinkiin vuonna 1953, ja seuraavana vuonna Ilmari Turja palkkasi hänet vastaperustettuun *[[Uusi Kuvalehti|Uuteen Kuvalehteen]]*. Hän oli tutustunut Turjaan jo ennen Ruotsiin lähtöään toimiessaan *[[Suomen Kuvalehti|Suomen Kuvalehdessä]]* kesätöissä taittajana. *Uudessa Kuvalehdessä* Westrén-Doll toimi lehden taittajana, kuvittajana ja satunnaisesti myös pilapiirtäjänä yhteensä yhdeksän vuotta, kunnes lehti lakkautettiin 1963. Hän siirtyi *[[Apu (lehti)|Apu]]*-lehteen, jossa hän työskenteli 1960-luvun loppuun. Hänet irtisanottiin *Avusta*, ja 1970-luvulla hän jäi sairauseläkkeelle. Töiden vähyys *Avussa* edesauttoi alkoholiongelmaa, johon siihen aikaan ei suhtauduttu paheksuvasti. Westrén-Dollia oli 1950-luvulla pyydetty *[[Helsingin Sanomat|Helsingin Sanomiin]]* taiteelliseksi johtajaksi, mutta hän torjui tarjouksen ongelmansa tunnistaen, ja tehtävä meni Henrik Tikkaselle. Jonkin verran Westrén-Doll teki kuvituksia myös *[[Me-lehti|Me-lehteen]]*.

Westrén-Doll tekstasi Tinttiä, ainakin *[[Yksisarvisen salaisuus|Yksisarvisen salaisuuden]]*. Hän kuvitti kolmetoista kirjaa ja piti piirrosnäyttelyn 1978.

Westrén-Dollin piirroksia on muun muassa Valtion taidemuseon kokoelmissa.

## Kirjankuvituksia
* Heikki Linnove: *Päivän pilkettä*, puupiirrokset: Ronald Westrén-Doll. Hämeenlinna: Nide, 1951.
* Ilmari Turja: *Suuressa maassa ja pienessä*, WSOY 1957.
* Honoré de Balzac: *Leikkisiä tarinoita*, Tammi 1962.
* Mark Twain: *Matkakirjeitä maasta*. Weilin + Göös 1964.
* Veikko Huovinen & Veijo Meri (toim.): *Piirakkasota: valikoima huumoria*, Weilin+Göös 1964.
* Ovidius Naso, Publius: *Rakastamisen taito. Rakkauden parannuskeinot*, Gummerus 1965.
* Mark Twain: *Kaksipiippuinen juttu ja muita merkillisiä tarinoita*, Weilin + Göös 1967.
* Pekka Lounela: *Ota iisisti, jenkki: kaskuja kapitalismin kultamaasta*, Weilin + Göös 1967.
* Minna Canth: *Valitut teokset*, Ex libris 1971.

## Lähteet
* 
*
* 

### Viitteet
Uskottu mies

**Uskottu mies** on luottohenkilö, joka voidaan määrätä tilapäisesti toisen henkilön edunvalvojaksi, silloin kun tämä ei syystä tai toisesta itse  kykene hoitamaan asioitaan tai jotakin tiettyä asiaa. Uskottua miestä voidaan tarvita tilapäisiin perunkirjoitus-, jako- ja katselmustoimituksiin. Hän voi toimia myös konkurssipesän velkojien valitsemana tai oikeuden määräämänä hallinnonhoitajana. Uskottuja miehiä tarvitaan myös maanmittaustoimituksen maallikkojäseninä. 

## Uskottu mies maanmittaustoimituksessa
Kiinteistötoimituksen (maanmittaustoimituksen) tekevät toimitusmiehinä toimitusinsinööri ja kaksi kunnan uskottua miestä. Maanmittaustoimitusten uskotut miehet ovat toimitusmiehistön ns. maallikkojäseniä. Toimitusinsinööri voi tehdä pääosan maanmittaustoimituksista (mm. lohkominen, rajankäynti, halkominen) ilman uskottuja miehiä. Uskotut miehet kutsutaan toimitukseen mukaan, mikäli toimitusinsinööri katsoo sen tarpeelliseksi tai jos joku toimitukseen osallistuvista asianosaisista vaatii uskottujen miesten kutsumista.

Kiinteistötoimitusten uskotuiksi miehiksi kunnanvaltuusto valitsee valtuustokautta vastaavaksi ajaksi vähintään kuusi henkilöä. Uskotuista miehistä on voimassa, mitä kuntalaissa on säädetty kunnallisista luottamushenkilöistä. Vaalikelpoisuutta koskee se, mitä käräjäoikeuden lautamiehistä on säädetty. Uskottujen miesten tulee olla paikkakunnan olot tuntevia ja kiinteistöasioihin perehtyneitä.

## Lähteet
Jim Carlton

**James Joseph ”Jim” Carlton** AO (13. toukokuuta 1935 – 25. joulukuuta 2015) oli australialainen poliitikko. Hän syntyi Sydneyssä ja valmistui Bachelor of Science -arvolla Sydneyn yliopistosta. Hän aloitti poliittisen uransa Sydney University Liberal Clubissa, jonka puheenjohtajaksi hän myöhemmin nousi.

Carlton oli John Carrickin seuraaja Uuden Etelä-Walesin liberaalipuolueen pääsihteerinä. Hänet valittiin Australian edustajainhuoneeseen vuonna 1977, ja hän toimi vuosina 1982–1983 Australian terveysministerinä. Hän istui puolustusalavaliokunnassa ulkoasiain, puolustuksen ja kaupan yhteisvaliokunnassa. Hän toimi useaan otteeseen varjoministerinä oppositiossa, esimerkiksi puolustusvarjoministerinä vuosina 1989–1990. Carlton erosi parlamentista tammikuussa 1994.

Carlton toimi vuosina 1994–2001 Australian Punaisen Ristin pääsihteerinä. Hän oli Melbournen yliopiston Julkisen politiikan keskuksen ammattilaisfellow ja Australian Strategic Policy Instituten valtuuston jäsen. Hänet nimitettiin Australian ritarikunnan upseeriksi vuonna 2001 työstään Punaisessa Ristissä ja parlamentissa.

## Lähteet
Jack Bender

**Jack Bender** on yhdysvaltalainen televisio- ja elokuvaohjaaja, näyttelijä, televisiotuottaja ja käsikirjoittaja. Bender toimi vastaavana tuottajana televisiosarjassa *[[Lost]]*. Hän myös ohjasi sen 42 jaksoa joista tärkeimpänä sarjan viimeisen osan. Bender on toiminut ohjaajana myös muissa suosituissa televisiosarjoissa, kuten *[[Sopranos]]issa*, *[[Carnivàle]]ssa* ja *[[Alias (televisiosarja)|Alias]]issa*. 

Vuonna 2016 Bender sai parhaan draamasarjan ohjauksen Primetime Emmy -ehdokkuuden jaksosta "The Door" sarjasta *[[Game of Thrones]]*.

## Lähteet

## Aiheesta muualla
*
Tapio Yli-Karro

**Hannu Tapio Yli-Karro** (s. 11. lokakuuta 1953 Rauman mlk) on suomalainen jalkapalloerotuomari. Hän toimi kansainvälisen jalkapalloliiton FIFA:n avustavana erotuomarina vuosina 1990–1998. Yli-Karro oli mukana vuoden 1994 MM-kisoissa Yhdysvalloissa. Hän on pietarsaarelaisen Arne Erikssonin lisäksi ainoa miesten maailmanmestaruuskilpailuiden lopputurnauksessa esiintynyt suomalainen.

Yli-Karro toimi urallaan avustavana erotuomarina yhteensä 58:ssa kansainvälisessä ottelussa. Näistä 21 oli A-maaotteluja, 2 Mestarien liigan sekä 13 muiden Eurocupien otteluja. Vuonna 1993 Yli-Karro oli avustavana erotuomarina kuudessa alle 20-vuotiaiden MM-kisojen ottelussa Australiassa, mukaan lukien turnauksen toinen välieräottelu sekä finaali.

SPL:n Satakunnan piiri on palkinnut Yli-Karron hänen elämäntyöstään *Tauno Takala -palkinnolla* vuonna 2009. Hän toimi myös piirin puheenjohtajana vuosina 1999–2001. Lisäksi Yli-Karro on ollut kunto- ja kestävyysurheilutapahtuma Kalevan Kierroksen puheenjohtajana.

Tapio Yli-Karro työskenteli rehtorina Säkylän yhteiskoulussa, kunnes eläköityi vuonna 2016.

## Tuomaroidut ottelut MM-kisoissa 1994

## Lähteet
*Tapio Yli-Karron kansainväliset ottelut

### Viitteet
Bad Robot Productions

**Bad Robot Productions** on yhdysvaltalainen tuotantoyhtiö, joka tuottaa elokuvia ja televisiosarjoja. Sen loi J. J. Abrams vuonna 2001. Se on tuottanut monia Abramsin televisiosarjoja, kuten *[[Alias (televisiosarja)|Alias]]*, *[[Lost]]*, *[[Fringe – rajamailla]]* ja *[[Kohde (televisiosarja)|Kohde]]*.

## Tuotantoa

### Elokuvat
**[[Joy Ride]]* (2001)  
**[[Cloverfield]]* (2008)  
**Star Trek* (2009)  
**[[Morning Glory (vuoden 2010 elokuva)|Morning Glory]]* (2010)
**Super 8* (2011)
***' (2011)
*''[[Star Trek Into Darkness]]'' (2013)
*''[[Infinitely Polar Bear]]'' (2014)
***' (2015)
**[[Star Wars: The Force Awakens]]* (2015)
**[[10 Cloverfield Lane]]* (2016)
**[[Star Trek Beyond]]*  (2016)
**[[The Cloverfield Paradox]]* (2018)
*** (2018)
**[[Star Wars: The Rise of Skywalker]]* (2019)

### Televisio
**[[Alias (televisiosarja)|Alias]]* (2001-2006)
**[[Lost]]* (2004-2010)
**The Catch* (2005) (pilottijakso)
**[[What About Brian]]* (2006-2007)
**[[Six Degrees]]* (2006-2007)
**[[Fringe - rajamailla]]* (*Fringe*) (2008-2013)
**[[Anatomy of Hope]]* (2009) (pilottijakso)
**[[Undercovers]]* (2010)
**[[Kohde (televisiosarja)|Kohde]]* (*Person of Interest*) (2011-2016)
**Alcatraz* (2012)
**[[Shelter]]* (2012) (pilottijakso)
**[[Revolution]]* (2012-2014)
**[[Almost Human]]* (2013-2014)
**[[Believe]]* (2014) 
**[[Dead People]]* (2015) (pilottijakso)
**[[11.22.63]]* (2016) (minisarja)
**[[Moon Shot]]* (2016) (web-sarja)
**[[Roadies]]* (2016) 
**[[Westworld]]* (2016-)
**Castle Rock* (2017-) (web-sarja)
Wylie Gibbs

**Wylie Talbot Gibbs** (s. 26. heinäkuuta 1922) on australialainen poliitikko ja lääkäri. Hän syntyi Queenslandissa ja opiskeli Ipswich Boys' Grammar Schoolissa ja Queenslandin yliopistossa. Hän on työskennellyt kirurgina. Hänet valittiin Australian edustajainhuoneeseen Bowmanin vaalipiiristä liberaalina vuonna 1963; hän voitti Jack Comberin.

Vuonna 1969 Gibbs menetti paikkansa Leonard Keoghille. Hänestä tuli Australian Pharmaceuticals Manufacturers' Associationin toimeenpaneva johtaja.

## Lähteet
Freyung

**Freyung** on kaupunki Baijerin osavaltiossa Saksassa. Kaupungissa asui vuoden 2020 lopussa 7&nbsp;135 asukasta ja sen pinta-ala on 48,64 neliökilometriä. Kaupungista on kotoisin mäkihyppääjä Severin Freund.

## Lähteet

## Aiheesta muualla

*Kaupungin verkkosivut
Servet Pëllumbi

**Servet Pëllumbi** (s. 14. joulukuuta 1936 Korçë) on albanialainen poliitikko. Hän toimi maansa parlamentin puhemiehenä aikavälillä 30. huhtikuuta 2002 – 3. syyskuuta 2005. Hän on vaikuttanut Albanian työn puolueessa ja sitten Albanian sosialistisessa puolueessa.

Pëllumbi opiskeli vuosina 1955–1960 filosofiaa Leningradin yliopistossa ja opetti siellä sittemmin itse.
Afrikanviiriäinen

**Afrikanviiriäinen** (*Coturnix delegorguei*) on peltokanaheimoon ja viiriäisten sukuun kuuluva kanalintu. Lajia esiintyy Afrikassa. Afrikanviiriäisen ruoka koostuu ruohokasvien siemenistä ja pienistä selkärangattomista.

## Lähteet
Ephesia persimilis

**Ephesia persimilis** on yökkösten heimoon kuuluva yöperhoslaji. Sitä esiintyy läntisessä Intiassa.

## Lähteet
Pichilemun maanjäristys 2010

**Pichilemun maanjäristys** tapahtui 11. maaliskuuta 2010 aamuyöllä kello 11.39 (14:39 UTC) Chilen Región de O'Higginsella. Se oli voimakkuudeltaan 6,9 momenttimagnitudia.

## Katso myös
* Luettelo Chilen maanjäristyksistä

## Lähteet
Highlander 2 – Paluu

**Highlander 2 – Paluu** (engl. *Highlander II: The Quickening*) on vuonna 1991 julkaistu fantasia-/scifi-toimintaelokuva ja jatko-osa elokuvalle *[[Highlander – kuolematon]]*. Elokuvan pääosia esittävät Christopher Lambert, Sean Connery, Virginia Madsen, Michael Ironside, Allan Rich, John C. McGinley, Philip Brock ja Jimmy Murray. Elokuvan on ohjannut Russell Mulcahy. 

Elokuva kuvattiin Ranskassa, Argentiinassa ja Britanniassa. Vuonna 1995 elokuvasta ilmestyi leikkaamaton *Renegade* -versio, johon oli lisätty ja poistettu kohtauksia. Elokuva ei menestynyt taloudellisesti, mutta sai jatko-osan *[[Highlander 3: Saalistaja]]* (1994).

## Näyttelijöitä

## Arvioita
*[[Video-opas|Video-oppaassa]]* vuodelta 1994 Kari Salminen antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* 
*
Kehäkukat

**Kehäkukat** (*Calendula*) on kasvisuku asterikasvien heimossa. Siihen kuuluu 12 lajia, joita esiintyy alkuperäisenä Euroopassa, Pohjois-Afrikassa ja Makaronesiassa sekä Välimeren alueelta Lounais-Aasiaan, Iraniin ja Pakistaniin.

## Lajeja
* algeriankehäkukka (*Calendula algeriensis*)
* peltokehäkukka (*Calendula arvensis*)
* nukkakehäkukka (*Calendula incana*)
* tarhakehäkukka eli kehäkukka (*Calendula officinalis*)
* tähtikehäkukka (*Calendula stellata*)
* varpukehäkukka (*Calendula suffruticosa*)
* siipikehäkukka (*Calendula tripterocarpa*)

Tarhakehäkukka on koristekasvina tunnettu laji, jonka alkuperäalue on tuntematon. Se on 20–50 senttimetriä korkeaksi kasvava yksivuotinen ruoho, jolla on suuret keltaiset tai punakeltaiset kukkamykeröt.

## Lähteet

## Aiheesta muualla
* Finto: Kassu – Kasvien suomenkieliset nimet: Kehäkukat (''Calendula'')
* Suomen Lajitietokeskus: Kehäkukat – ''Calendula''
* ITIS: ''Calendula'' 
* United States Department of Agriculture (USDA): ''Calendula'' 
* Flora of China: ''Calendula''
Tolmatšovo

**Tolmatšovo** () on kaupunkimainen taajama ja kaupunkikunta Leningradin alueen Lugan piirissä Venäjällä. Se sijaitsee Laukaanjoen varrella 15 kilometriä Lugasta pohjoiseen. Taajaman kautta kulkee Hatsinan ja Lugan välinen rautatie. Asukkaita on 3&nbsp;200 henkeä (vuonna 2010)

Taajamassa toimii metallitehdas, teräsbetonirakennetehdas ja rehutehdas. Palveluihin kuuluu musiikkikoulu, kulttuuritalo ja kirjasto. Lähistöllä Zatišjen kartanossa on asunut kirjailija Mihail Saltykov-Štšedrin.

## Historia

Paikkakunta on syntynyt vuonna 1858 Pietarin ja Varsovan välistä rautatietä rakennettaessa. Aluksi sen nimenä oli Preobraženskajan asema seudulla majailleen Preobraženskin rykmentin mukaan. Vuonna 1920 se nimettiin Tolmatšovoksi Venäjän kansalaissodan sankarin Nikolai Tolmatšovin mukaan. Vuonna 1938 Tolmatšovosta tuli kaupunkimainen taajama.

## Asutuskeskukset

Tolmatšovon kuntaan kuuluvat keskustaajaman lisäksi seuraavat asutuskeskukset: kylät Baltijets, Bankovo, Bežany, Boloto, Bolšije Krupeli, Bolšoje Zamošje, Dolgovka, Gobžitsy, Imenitsy, Jaštšera, Karaulka, Kemka, Krasnyje Gory, Muraveino, Nataljino, Novyje Krupeli, Ostrovenka, Pelkovo, Peretšitsy, Polja, Pustyn, Razliv, Sabo, Sitenka, Srednije Krupeli, Tabor, Turovka, Vettšiny, Vjaz, Vysokaja Griva, Zamostje, Zaozerje, Zapolje, Želtsy, Zolotaja Gorka, Ploskojen taajama, Živoi rutšein lomakylä, Turbaza ja Železo.

## Lähteet

## Aiheesta muualla
* Tolmatšovon kunnan sivusto 
* Tolmatšovo Leningradin alueen kulttuuri -tietosanakirjassa
Lemusajoki

**Lemusajoki** () on Laukaanjoen sivujoki Leningradin alueen Volossovan piirissä Venäjällä. Sen pituus on 48 kilometriä ja valuma-alueen laajuus 839 neliökilometriä.

Joki saa alkunsa Isvaran kuntaan kuuluvan Lemusan (ven. Limoža) kylän luota ja virtaa laajan metsäalueen läpi etelään yhtyen Laukaanjokeen Hotnežan kylän tienoilla. Joen suussa on toinen Lemusan kylä (ven. Lemovža). Tärkeimmät sivujoet ovat Tšornaja, Izvarka, Repolka, Hmelenka, Belka ja Verjažka.

## Aiheesta muualla
* Lemusajoki Venäjän vesistörekisterissä
Eino Tepponen

**Eino Tapio Tepponen** (22. marraskuuta 1932 Rautu – 12. tammikuuta 1997 Espoo) oli suomalainen kuvittaja ja pilapiirtäjä.

Eino Tepposen perhe lähti sodan jaloista Karjalankannakselta evakkoon ja päätyi Helsinkiin. Tepponen kävi kansa- ja oppikoulun Kalliossa. Hän sai paikan lennättimen sähkösanomalähettinä ja toimi sitten Suomen Voimistelu- ja Urheiluliiton juoksupoikana. Seuraava työpaikka, Suomi-Filmin tekstaamo, antoi tulevalle uralle suunnan, vaikka Tepponen saikin sieltä potkut. Uusi työ löytyi Pauligin somistamosta.

Armeijasta kotiuduttuaan Tepponen pääsi harjoittelijaksi isoon mainostoimistoon ja työn ohella kävi Ateneumin iltakurssia yleisellä linjalla. Kun Mainosgraafikot ry perusti oman koulunsa, työnantaja lähetti Tepposen opiskelemaan lisää. Hän valmistui kurssinsa parhaana ja lähti seuraavaksi Kanadan Torontoon työskentelemään kahdessakin eri mainostoimistossa. Hän pyrki työhön mainosmaailman keskukseen New Yorkiin, mutta J. Walter Thompson -toimisto ei ollut Tepposesta kiinnostunut. Hän palasi Suomeen samaan mainostoimistoon, jossa sitten viihtyikin kaikkiaan 26 vuotta.

1970-luvun puolenvälin paikkeilla Tepponen jäi mainostyöstä palkattomalle varhaiseläkkeelle ja keskittyi tekemään kirjankansia. Hänen toiminnantäyteinen, realistinen kuvitustyylinsä tuli tunnetuksi etenkin jännitysromaanien kansista muun muassa Alistair MacLeanin teoksiin. Realismin ohella Eino Tepponen hallitsi myös karikatyyrin ja sai vuonna 1979 pilapiirtäjän paikan Apu-lehdestä.

## Lähteet
Ruutainjoki

**Ruutainjoki** () on Laukaan sivujoki Leningradin alueen Volossovan piirissä Venäjällä. Sen pituus on 60 kilometriä ja valuma-alueen laajuus 526 neliökilometriä.

Joki saa alkunsa Suuren-Ruudan kylän luota ja virtaa laajan metsäalueen läpi etelään yhtyen Laukaanjokeen Sabskin alapuolella. Tärkeimmät sivujoet ovat Uhora, Uhta ja Sumka.

## Lähteet

## Aiheesta muualla
* Ruutainjoki Venäjän vesistörekisterissä
Suomen Filmiteollisuus (SF)

**Suomen Filmiteollisuus (SF) Oy** on suomalainen elokuvatuotantoyhtiö, joka perustettiin 2001.

Yhtiönimi Suomen Filmiteollisuus Oy siirtyi vuonna 2005 ohjaaja Markku Pölösen ja hänen vaimonsa Satu Sadinkankaan omistukseen. He ostivat oikeudet SF-nimeen elokuvaohjaaja Jari Niemiseltä. He omistavat myös Kontiolahdella, Pohjois-Karjalassa toimivan Selkie Filmi Oy:n, ja Markku Pölönen omistaa tuottaja Kari Saran kanssa Fennada Filmi Oy:n, joka tuottaa Pölösen pitkiä teatterielokuvia.

## Tuotanto
### Elokuvat
* *[[Lieksa!]]* (2007)
* *[[Ralliraita]]* (2009)

### Televisiosarjat
* *[[Karjalan kunnailla (televisiosarja)|Karjalan kunnailla]]* (2007–2012)

## Lähteet
Pihlava (saari)

**Pihlava** on Säkylässä sijaitseva kahden hehtaarin kokoinen saari, joka sijaitsee noin kilometrin päässä keskustasta Pyhäjärvellä. Pihlavan saari kuuluu Säkylän seurakunnalle, ja siellä järjestetään mm. rippileirejä ja kouluja. Pihlavassa sijaitsee kaksi seurakunnan omistamaa rakennusta joista toisessa on ruokailutilat, juhlasali ja makuuhuoneet ja toisessa saunat, suihkutilat ja oleskeluhuone. 

Vaikka Pihlava onkin saari, sinne pääsee myös autolla pengertietä Säkylän kirkon pohjoispuolelta alkunsa saavaa tietä pitkin.

## Lähteet
Vakka-Suomen Voima

**Vakka-Suomen Voima Oy** on suomalainen energiayhtiö, joka omistaa myös suomalaisen Vertek Oy:n. Konsernin liikevaihto oli vuonna 2010 noin 28 miljoonaa euroa ja konsernissa työskenteli 145 henkeä. Yrityksen nimi oli aikaisemmin Laitilan Sähkö Oy.

## Lähteet
Louise Mushikiwabo

**Louise Mushikiwabo** (s. 23. lokakuuta 1957) on ruandalainen poliitikko. Hän toimi maansa ulko- ja yhteistyöministerinä 4. joulukuuta 2009 lähtien lokakuuhun 2018 saakka. Ministeritehtävänsä jälkeen Mushikiwabo on vuoden 2019 alusta johtanut pääsihteerinä Pariisista käsin toimivaa ranskankielisten maiden järjestö Organisation Internationale de la Francophonieta.

Ulkoministerinä Mushikiwaboa edelsi tehtävässä Rosemary Museminali ja hänen seuraajansa on Richard Sezibera.

Mushikiwabo opiskeli Ruandan kansallisessa yliopistossa ja Delawaren yliopistossa. Poliittisesti hän on edustanut Ruandan isänmaallista rintamaa.  

Mushikiwabon veli Lando Ndasingwa oli ainoa tutsiministeri viimeisessä Juvénal Habyarimanan hallituksessa; hänet surmattiin Ruandan kansanmurhan alussa vuonna 1994.

## Lähteet
Rosonajoki

**Rosonajoki** () on Narvanjoen suun ja Laukaanjoen yhdistävä joki Leningradin alueen Jaaman piirin Narvusin kunnassa Venäjällä. Sen pituus on 26 kilometriä ja leveys 65–130 metriä.

Joki on syntynyt jääkauden loppuvaiheessa Narvajoen uomaksi. Sen laskusuunta vaihtelee. Narvanjoen ollessa korkealla Rosonajoki virtaa Laukaanjokeen ja vastaavasti Laukaanjoen tulviessa virtaus kääntyy Narvajokeen.

Rosonajoen varsilla on asunut ortodoksisia inkerikkoja ja luterilaisia inkerinsuomalaisia. Tarton rauhan jälkeen osa alueesta kuului Viron Inkeriin.

## Lähteet

## Aiheesta muualla
* Rosonajoki Venäjän vesistörekisterissä
Vruda

**Vruda** tarkoittaa seuraavia asioita:

* Ruutainjoen venäjänkielinen nimi
* Suuri-Ruuta (ven. *Bolšaja Vruda*), kylä ja maalaiskunta Leningradin alueen Volossovan piirissä Venäjällä
Orchidoideae

*Orchidoideae* on yksi kämmekkäkasvien (*Orchidaceae*) alaheimoista. Sen lajeilla on tyypillisesti juurimukuloita.

## Sukuja
*Orchidoideae*-alaheimoon kuuluu 208 sukua ja 3755 lajia, mikä on noin kuudesosa kaikista tunnetuista kämmekkäkasveista. Siihen kuuluvia lajeja kasvaa suuressa osassa maailmaa, ei kuitenkaan arktisilla alueilla ja Afrikan, Aasian ja Australian aavikkoalueilla. Suurimmat suvut lajimäärineen:

* *Habenaria* – ripsukämmekät (600 lajia)
* *[[Caladenia]]* (376 lajia)
* *Platanthera* – lehdokit (200 lajia)
* *[[Pterostylis]]* (200 lajia)
* *Disa* – disat (175 lajia)
* *Cynorkis* – neitokämmekät (125 lajia)
* *Orchis* – pallerokämmekät eli kämmekät (125 lajia)
* *[[Corybas]]* (120 lajia)
* *Goodyera* – yövilkat (55–100 lajia)
* *Satyrium* – satyyrikämmekät (90 lajia)
* *[[Disperis]]* (85 lajia)
* *[[Prasophyllum]]* (80 lajia)
* *[[Cyclopogon]]* (75 lajia)
* *[[Pelexia]]* (75 lajia)
* *[[Peristylus]]* (75 lajia)
* *[[Zeuxine]]* (70 lajia)
* *[[Diuris]]* (55 lajia)
* *[[Holothrix]]* (55 lajia)
* *[[Cheirostylis]]* (50 lajia)
* *Dactylorhiza* – liuskakämmekät (50 lajia)
* *[[Thelymitra]]* (50 lajia)

Pienempiä sukuja:
* *Anacamptis* – kalkkikämmekät
* *Chamorchis* – tunturiorhot
* *Gymnadenia* – kirkiruohot
* *Herminium* – mesikämmekät
* *Himantoglossum* – liskokämmekät
* *Neotinea* – kilinkämmekät
* *Ophrys* – koruorhot eli orhot
* *Pseudorchis* – valkokämmekät
* *[[Shizhenia pinguicula|Shizhenia]]*

## Katso myös
* *[[Epidendroideae]]*

## Lähteet
Maire Pohjanheimo

**Maire Pohjanheimo** (o.s. *Tammenlaakso*; s. 14. maaliskuuta 1928 Askainen) on suomalainen säveltäjä, sanoittaja ja harmonikansoittaja. Pohjanheimo on soittanut haitaria Turuttaret-nimisessä naistriossa 1970- ja 1980-luvuilla. Hän on säveltänyt ja sanoittanut Vera Teleniukselle kappaleen "Yön laulajatar".

## Lähteet

## Aiheesta muualla
* 
*
Polyproportionaalisuus

**Polyproportionaalisuus** eli **monisuhteisuus** on nykymusiikissa käytetty rytmin sävellysmenetelmä, jonka mukaan pyritään välttämään selkeää samanaikaista iskutusta ja useiden instrumenttien rytmistä unisonoa. Tällöin tietty perusaika-arvo jaetaan erilaisiin alajakoihin eri instrumenteille, jolloin esimerkiksi yksi instrumentti voi soittaa kvintolin, toinen sekstolin ja kolmas septolin. Instrumenttien väliset rytmiset rakenteet saadaan aikaan tällä tavoin varsin monimutkaisiksi, eikä kuulija enää kykene hahmottamaan yksittäisiä ääniä musiikin kokonaistekstuurista. Näin tuotetaan vaikutelma, jossa musiikin kokonaiskudos kuulostaa eräänlaiselta yhtenäiseltä "soitinkentältä" - myös silloin, kun kokoonpanossa on suhteellisen vähän instrumentteja.

## Lähteet
Landon Liboiron

**Landon Liboiron** on kanadalainen näyttelijä, joka on esiintynyt muun muassa televisiosarjoissa ** (Declan) ja *[[Terra Nova (televisiosarja)|Terra Nova]]* (Josh Shannon).

Liboiron kasvoi maatilalla Jennerissä, Albertan provinssissa. Hän halusi jo lapsena näyttelijäksi ja kävi taiteilijaäitinsä kuljettamana Vancouverissa harjoituksissa ja koekuvauksissa. Hän sai Rosie Awardin, albertalaisen elokuva- ja televisioalan palkinnon, roolistaan vuoden 2008 televisioelokuvassa *[[Mayerthorpe]]*.

Liboiron esitti Declan Coynea *Degrassi: The Next Generation* -nuortensarjan yhdeksännellä ja kymmenennellä tuotantokaudella. Hänen roolisuorituksensa huomioitiin Gemini-palkintoehdokkuudella.

Vuonna 2010 Liboiron valittiin näyttelemään Josh Shannonia, pääosaperheen teini-ikäistä poikaa, Steven Spielbergin tuottamassa suuren budjetin tieteissarjassa *Terra Nova*. Sarja esitettiin Yhdysvalloissa syyskaudella 2011, mutta sitä ei uusittu toiselle tuotantokaudelle.

Vuodesta 2013 lähtien Liboiron on esittänyt Peter Rumancekia Netflixin alkuperäissarjassa *[[Hemlock Grove]]*.

## Lähteet

## Aiheesta muualla

*
Monisuhteisuus

**Monisuhteisuus** voi olla

***[[Polyamoria]]sta** joskus käytetty puhekielen termi
***[[Polyproportionaalisuus]]** eli **monisuhteisuus**, nykymusiikin rytmiikan sävellysmenetelmä

## Lähteet
Unisono

**Unisono** on musiikkitermi, joka voi tarkoittaa useamman esittäjän laulua tai soittoa yksiäänisesti tai oktaaveissa. Termiä käytetään myös tilanteesta, jossa kaksi tai useampi yhdessä soivaa samankorkuista säveltä muodostavat puhdasta priimiä vastaavan intervallin. Kun tilapäisesti jaetut soitinäänet palaavat yhdeksi stemmaksi, ne tulevat unisonoon.

Termiä voidaan käyttää myös samanaikaisesta rytmityksestä, jolloin puhutaan rytmisestä unisonosta.

Orkesteripartituureissa unisono merkitään jousisoitinnuotteihin ilmaisemaan divisiesityksen vastakohtaa.

## Lähteet
Klooriasetaldehydi

**Klooriasetaldehydi** ( C2H3ClO) on aldehydi ja asetaldehydin johdannainen. Yhdistettä käytetään muun muassa orgaanisessa synteesissä ja puun kuoren poistoon. 

## Ominaisuudet ja reaktiivisuus
Klooriasetaldehydi on huoneenlämpötilassa nestemäistä pistävänhajuista nestettä. Se liukenee hyvin orgaanisiin liuottimiin ja veteen ja vesiliuoksissa se muodostaa hemihydraatin. Yhdiste on hyvin reaktiivinen ja sen reaktiot ovat tyypillisiä sekä aldehydeille että klooratuille orgaanisille yhdisteille. Vedettömänä yhdiste kondensoituu syklisiksi trimeereiksi ja tetrameereiksi. Siitä muodostuu melko helposti myös asetaaleja. Yhdiste hapettuu voimakkaiden hapettimien vaikutuksesta kloorietikkahapoksi. Hapettumista katalysoivat kobolttisuolat. Klooriasetaldehydin klooriatomi reagoi nukleofiilien, kuten ammoniakin tai amiinien kanssa, nukleofiilisella substituutiolla. Reaktiota nopeuttaa aldehydiryhmän elektroneja puoleensa vetävä eli induktiivinen vaikutus.

## Valmistus
Ensimmäisen kerran yhdistettä valmisti K. Natterer vuonna 1882 kuumentamalla oksaalihapon kanssa klooriasetaldehydin dietyyliasetaalia. Nykyään pääasiallinen valmistusmenetelmä on vinyylikloridin vesiliuoksen klooraus tai asetaldehydin tai paraldehydin klooraus. Vinyylikloridiprosessin etuna on kvantitatiivisuus sillä asetaldehydiä kloorattaessa muodostuu myös diklooriasetaldehydiä ja triklooriasetaldehydiä. Näin saadut tuotteet puhdistetaan tislaamalla ja ovat hydraatteja. Vedetöntä klooriasetaldehydiä tuotetaan hydraateista kuumentamalla oksaalihapon läsnä ollessa.
:ClCH=CH2 + Cl2 + H2O  →  ClCH2CHO + 2 HCl

## Käyttö
Klooriasetaldehydiä käytetään tyypillisesti vesiliuoksena, koska puhtaan yhdisteen eristäminen on kallista. Yhdistettä käytetään lääkeaineiden ja väriaineiden synteesissä. Esimerkiksi reaktio tiourean kanssa johtaa 2-aminotiatsoliin, joka on hyödyllinen lääkkeiden ja värien valmistuksessa. Klooriasetaldehydistä tuotetaan myös muita farmaseuttisia tuotteita, kuten statiineja ja desinfiointiaineena käytettävää fenfuraamia. Siitä valmistetaan myös aromiaineita ja maatalouskemikaaleja, esimerkiksi kasvien kasvun säätelyyn käytettävää tidiatsuronia. Yhdistettä voidaan käyttää myös tukkipuiden kaarnan poistamiseen.

## Myrkyllisyys
Klooriasetaldehydi on myrkyllistä ja ärsyttää ihoa, silmiä ja hengityselimiä. Yhdiste muodostaa additiotuotteita DNA:n kanssa ja on siten mutageeninen ja mahdollisesti myös karsinogeeninen. Klooriasetaldehydiä muodostuu ihmisen elimistössä vinyylikloridin ja 1,2-dikloorietaanin aineenvaihduntatuotteena.

## Lähteet

## Aiheesta muualla
*Kyoto Encyclopedia of Genes and Genomes (KEGG): Chloroacetaldehyde 
*ChemBlink: Chloroacetaldehyde
Alexander Tawitz

**Alexander Tawitz** (19. lokakuuta 1879 Pietari – 1. tammikuuta 1937 Helsinki) oli suomalainen taidemaalari, pilapiirtäjä, sarjakuvantekijä ja mainospiirtäjä.

Virolaissyntyinen Alexander Tawitz pakeni Venäjän vallankumousta Pietarista Helsinkiin ja nousi 1920- ja 1930-luvuilla Suomen pilapiirtäjien parhaimmistoon. Hänen piirtämänsä ja Veli Giovannin käsikirjoittama sarjakuva *[[Junnu Kivanen]]* ilmestyi ''Suomen Kuvalehdessä''. Tawitzista tuli vakiopiirtäjä myös Veli Giovannin ''Pilajuttuja ja piirroksia'' -taskukirjasarjaan, jonka kannet olivat miltei aina hänen käsialaansa. Useimmat Veli Giovannin tuottamat sarjat vuoteen 1929 saakka olivat Tawitzin piirtämiä. Hän teki kuvia myös ensimmäiseen suomalaiseen sarjakuvalehteen ''Kalle Viksariin'' sekä ''Joulukärpäseen'' ja ''Tuulispäähän''.

## Lähteet

## Aiheesta muualla
*
Jeffrey Ntuka

**Jeffrey Ntuka-Pule** (10. toukokuuta 1985 Polokwane, Etelä-Afrikka – 21. tammikuuta 2012 Kroonstad, Etelä-Afrikka) oli eteläafrikkalainen jalkapalloilija, pelipaikaltaan puolustaja. 

Ntuka edusti urallaan seuratasolla belgialaista KVC Westerlota (2003–2008) sekä eteläafrikkalaisia Kaizer Chiefsiä (2008–2010) ja Supersport Unitedia (2010–2011). Etelä-Afrikan maajoukkueessa hän pelasi viisi ottelua.

Ntuka kärsi elämänsä aikana alkoholiongelmista. Hän kuoli puukotuksen uhrina yökerhossa Kroonstadissa.

## Lähteet
Falkland Islands Defence Force

**Falkland Islands Defence Force** (FIDF) on Falklandinsaarten vapaaehtoinen puolustusorganisaatio, jota saarelaiset pitävät yllä. FIDF vastaa Yhdistyneen kuningaskunnan asevoimien kanssa saarten turvallisuudesta.

Falklandinsaarten hallinto vastaa täysin saarilla asuvista henkilöistä koostuvien joukkojen 400&nbsp;000 punnan rahoituksesta. Ne on järjestetty vastaamaan kevyesti aseistettua jalkaväkikomppaniaa, jonka koulutus ja käytön suunnittelu vastaa Britteinsaarten muiden joukkojen koulutusta ja hallinnon tarpeita. Merijalkaväen sotilasmestari toimii joukkojen koulutuksen ohjaajana. Joukkojen johtajana toimii majurin arvoinen saarelainen apunaan sotilasmestarin arvoinen saarelainen.

Joukot saavat koulutusta tiedustelussa, tarkka-ammunnassa, konekiväärin käsittelyssä, lähitaistelussa, maihinnousussa ja tukitoimissa. Se kykenee torjumaan laittoman kalastuksen aiheuttaman uhan sekä etsintä- ja pelastuspalveluun saarten alueella.

## Historia
Falklandinsaarten ensimmäinen vapaaehtoisyksikkö perustettiin Krimin sodan aikana 1854 Venäjän mahdollisen hyökkäyksen varalta. Yksiköllä ei kuitenkaan ollut vielä virallista nimeä, ja se toisinaan tunnettiinkin Stanley Volunteers -nimisenä. Nykyinen yksiköllä on kuitenkin katkeamattomat perinteet aina vuoteen 1892, kun vuotta aiemmin chileläisen kapinallisryhmittymän alus oli Stanleyssä telakalla. Aluksella olleet 200 aseistettua sotilasta koettiin uhaksi, jolloin kuvernööri Roger Goldsworthy määräsi vapaaehtoisyksikön muodostettavaksi. Ensimmäiset vapaaehtoiset värväytyivät siten kesäkuussa 1892 kuvernöörinpalatsissa.

Ensimmäisessä maailmansodassa vapaaehtoiset miehittivät vartiopaikat kaikkialla saarilla ja 36 saarelaista värväytyi Britannian armeijaan. Sodan päätyttyä Falkland Islands Volunteers sai nykyisin käytössä olevan nimensä Falkland Islands Defence Force. Yksikkö asetettiin toisessa maailmansodassa liikekannalle, jolloin se taas miehitti vartiopaikat. Samalla asetettiin liikekannalle uusi kevyt aseinen yksikkö. Vuonna 1939 saarelle saapui englantilaissyntyisten Argentiinassa asuvien muodostama yksikkö Tabaris Highlanders, joka viipyi ainoastaan pari kuukautta. Sodan päätyttyä saarella palvelleiden merijalkaväen yksiköiden ansiosta FIDF otti käyttöön merijalkaväen asepuvun sekä koulutuksen.

Falkland Islands Defence Force asetettiin liikekannalle 1. huhtikuuta 1982 täydentämään saarella ollutta merijalkaväen osastoa Argentiinan maihinnousun uhatessa. Seuraavana päivänä kuvernööri Rex Hunt määräsi joukot antautumaan. Argentiina takavarikoi kaikki FIDF:n hallussa olleet aseet ja teki yksiköstä laittoman. Falklandin sodan kestäessä osaa joukkoihin liittyneistä pidettiin kotiarestissa Fox Bayssä. Yksikkö perustettiin uudelleen 1983.

## Aiheesta muualla
One for the Money

**One for the Money** voi viitata:
* ''One for the Money'', romaani kirjailijalta Janet Evanovich
* ''One for the Money'', vuonna 1939 julkaistu musikaali, esiintymässä Gene Kelly

### Elokuva ja televisio
* ''One for the Money'', vuonna 2012 julkaistu romaaniin perustuva elokuva, pääosassa Katherine Heigl
* ''One for the Money'', vuonna 2002 julkaistu televisioelokuva, pääosassa Lynn Collins

### Musiikki
* *One for the Money*, vuoden 1976 albumi The Whispersilta
* *One for the Money*, vuoden 1987 albumi T. G. Sheppardilta
* *One for the Money*, vuoden 1997 albumi Sheep on Drugsilta
* *One for the Money*, vuoden 1998 albumi Undeclinable Ambuscadelta
* "One for the Money", vuonna 1987 julkaistu single yhdysvaltalaiselta country-artistilta T. G. Sheppard
Violine

***Violine*** on belgialainen sarjakuva, joka on nimetty sen päähahmon mukaan. Sarjakuvan on käsikirjoittanut Tronchet ja kuvittanut Fabrice Tarrin, kolmannesta albumista alkaen Jean-Marc Krings. Ensimmäinen albumi ilmestyi 2001 ja viides 2007. 

## Albumeja
# 

## Lähteet
* Viralliset sivut.
Coriolanus

**Coriolanus** voi viitata seuraavin:

* Gaius Marcius Coriolanus, väitetysti menestynyt roomalainen sotilasjohtaja, joka eli 400-luvulla eaa.
* *[[Coriolanus (Shakespeare)|Coriolanus]]*, William Shakespearen kirjoittama näytelmä
* *[[Coriolanus (Brecht)|Coriolanus]]*, Bertolt Brechtin kirjoittama näytelmä
* *[[Coriolanus (elokuva)|Coriolanus]]*, vuonna 2011 julkaistu Shakespearen tragediaan perustuva elokuva
* *[[Coriolan-alkusoitto]]* eli *Coriolanus*, Ludwig van Beethovenin sävellys vuodelta 1807
Fosforit

**Fosforit** () on EuroChem (ven. JevroHim) -konserniin kuuluva yritys Leningradin alueen Jaaman piirissä Venäjällä. Se valmistaa fosforilannotteita ja rehufosfaattia.

Jaaman piirin fosforiittiesiintymät löydettiin vuosina 1950–1952 suoritetuissa maaperätutkimuksissa. Neuvostoliiton ministerineuvosto teki lopullisen päätöksen kaivoksen avaamisesta maaliskuussa 1961. Kaivos- ja rikastamokombinaatti Fosforit aloitti fosforiittijauhon tuotannon joulukuussa 1963. Vuonna 1969 sen yhteyteen alettiin rakentaa kivennäislannoitetehdasta, jonka ensimmäinen vaihe valmistui vuonna 1972 ja toinen vuonna 1979. Vuosina 1973–1980 rakennettiin kolmivaiheinen fosforihapon ja monoammoniumfosfaatin tuotantolaitos. Vuonna 1977 alettiin tuottaa myös rikkihappoa.

Vuonna 2001 Fosforitista tuli osa kaivos- ja kemian teollisuuteen erikoistunutta EuroChem-konsernia. Nykyään se on yksi Venäjän suurimmista fosforilannoitteiden tuottajista. Yhtiön oman kaivoksen kapasiteetti on 6,2 miljoonaa tonnia fosforiittimalmia ja tehtaan kapasiteetti 150&nbsp;000 tonnia fosforiittijauhoa vuodessa. Esiintymän kooksi arvoidaan yli 300 miljoonaa tonnia. Noin 80 % tuotannosta viedään Länsi-Eurooppaan, Baltian maihin ja Latinalaiseen Amerikkaan.

Suuren-Lutskan maalaiskunnan alueella sijaitseva Fosforit on Jaaman kaupungin tärkein tuotantolaitos. Sen osuus Jaaman piirin tavaratuotannosta on noin 50 %. Alkuvuodesta 2011 tehtaalla työskenteli keskimäärin 1234 henkilöä, joiden keskipalkka oli 25&nbsp;866 ruplaa (noin 650 euroa). Yhtiön ilmoittamiin kestävän kehityksen tavoitteisiin kuuluu käytöstä poistettujen kaivosten maisemointi, päästöjen vähentäminen ilmakehään ja vesistöihin, työntekijöiden terveydenhuollon ja vapaa-ajan järjestäminen sekä laitteiden hankkiminen paikallisiin sairaaloihin ja poliklinikoille.

Vuonna 2012 paljastui, että tehtaan jätealueen kipsikasalta Laukaanjokeen valuva fosfori on yksi Suomenlahden pahimpia saastuttajia. Sittemmin jätekipsikasan päästöt on saatu kuriin.

## Lähteet
I Fought the Law

**I Fought the Law** on Sonny Curtisin kirjoittama kappale, jonka alun perin levytti The Crickets -yhtye vuonna 1959. Suuri hitti siitä tuli vuonna 1965 The Bobby Fuller Four -yhtyeen cover-version myötä. Se nousi muun muassa Yhdysvalloissa top 10:een ja Britanniassa sijalle 33. Se oli samalla yhtyeen ainoa suuri hitti. Tämä versio yhdistelee rock and rollia ja cowboy-musiikkia.

Kappale käsittelee konfliktia laillisuuden ja laittomuuden välillä. Siitä on tehty Bobby Fuller Fourin levytyksen jälkeen lukuisia cover-versioita, joihin lukeutuvat Dead Kennedysin, Stray Catsin ja Hank Williams, Jr.in esitykset. Tunnetuin niistä on kuitenkin The Clashin versio.

## The Clashin versio

26. heinäkuuta 1979 kappaleen julkaisi singlenä The Clash -yhtye. Tämä versio julkaistiin alun perin *[[The Cost of Living]]* -nimisellä EP-levyllä. Single ylsi Britannian singlelistalla parhaimmillaan sijalle 29. Se julkaistiin uudelleen vuonna 1988.

## Lähteet
Finch

**Finch** voi viitata:
## Sukunimi
* Alfred William Finch (1854–1930), keraamikko
* Elisabeth Finch (s. 1978), yhdysvaltalainen televisiokäsikirjoittaja
* Florence Finch (1893–2007), pitkäikäinen henkilö
* Jon Finch (1941–2012), näyttelijä
* Peter Finch (1916–1977), näyttelijä

## Muita
* Finch, hollantilainen progressiivinen rockyhtye 1970-luvulta
* Finch, harcore-yhtye 2000-luvulta
** ''Finch'' (EP), yhtyeen EP-levy
* Finch, aktiivisena 1970-luvulla, tunnettiin myöhemmin nimellä Contraband
* Finch Avenue, Toronton läpi kulkeva valtaväylä
* Finch County, Etelä-Walesissa
* ''Finch'', Jeff VanderMeerin fantasiaromaani vuodelta 2009
* Finch, Murder By Deathin albumi vuodelta 2009
Puppet (albumi)

**Puppet** on The Dreamingin toinen albumi vuodelta 2011. Yhtye oli siirtynyt osittain raskaampaan ilmaisuun, kuin edeltäjällään. Yhtyeen keulahahmo Christopher Hall on maininnut albumin vastaavan enemmän hänen alkuperäistä visiotaan. Albumin tekoon liittyy paljon jäsenvaihdoksia ja ristiriitoja yhtyeen soolokitaristi Jinxxin lähdettyä Black Veil Bridesiin ja basisti Brent Ashleyn jätettyä yhtye liittyäkseen kaupallisesti huomattavasti menestyneempään Static-X:n.

## Sisältö
Puppettilla oltiin luovuttu lähes kokonaan emotyyppisestä sunntauksesta. Yhtye oli siirtynyt paljon elektronisempaan ja raskassointisempaan ilmaisuun. Kappaleiden sanoitus oli edelleen hyvin yksiselitteistä ja kertoi lähes yksinomaan naisista- ja naisongelmista. Itsetuhoisuus sanoista oli laantunut huomattavasti ja suorasukaisuus on siirretty vertauskuvallisuuteen. Yhtye on albumilla lyyrisesti rauhoittunut, mutta musiikillisesti raskaus on noussut huomattavasti. Musiikillisesti albumi olisi verrattavissa esimerkiksi HIMin, Deadstar Assemblyn tai Billy Idolin kanssa.

## Kappaleet
# Puppet
# Every Trace
# Breathing
# There Will Be Blood
# End in Tears
# Fight for You
# Stitches
# It's No Good (Depeche Mode-cover)
# Hole
# Solo Crucifixion
# Too Late
# Always and Never

## Kokoonpano
* Christopher Hall – laulu
* Eric Griffin – soolokitara
* Carlton Bost – rytmikitara, koskettimet, musiikkiohjelmointi
* Brent Ashley – bassokitara
* Johnny Haro – rummut
* Martin Kelly – bassokitara
* Jinxx – viulu
* Chibi – taustalaulu

### henkilökuntaa
* Christopher Hall – tuottaja, äänittäjä
* Eddie Wohl – miksaaja
* Ue Nastasi – masteroija

## Aiheesta muualla
* Puppet discogs.com -sivustolla
Poimuvita

**Poimuvita** (*Potamogeton crispus*) on lapavitojen sukuun kuuluva uposkasvi. 

Poimuvidan varsi on 25–100 senttimetriä pitkä ja litteä. Sen pitkulaiset lehdet ovat 3–9 cm pitkät, 0,5–1,2 cm leveät. Lehdet ovat poimuiset ja sahalaitaiset, väriltään ruskeat tai vihreät. Tähkäkukinto on harsu ja sen perä käyrä.

Suomessa poimuvita kasvaa rehevissä järvissä matalassa tai melko syvässä vedessä. Se on maassa harvinainen laji, jota tavataan Ahvenanmaalla, Lohjan seudulla ja Hämeessä.

## Lähteet

## Aiheesta muualla
* Kasviatlas 2022: Poimuvidan (''Potamogeton crispus'') levinneisyys Suomessa.
* ITIS: ''Potamogeton crispus'' 
* United States Department of Agriculture (USDA): ''Potamogeton crispus'' 
* Flora of China: ''Potamogeton crispus''
Devil Inside

**Devil Inside** voi tarkoittaa seuraavia:

* ”Devil Inside”, Hikaru Utadan kappale vuodelta 2004
* ”Devil Inside”, INXS:n kappale
* ”Devil Inside”, Tim Sköldin kappale
* ”The Devil Inside”, kappale The Word Aliven albumilta *[[The Word Alive (EP)]]*
* *[[The Devil Inside (videopeli)|The Devil Inside]]*, videopeli
* *[[The Devil Inside (elokuva)|The Devil Inside]]*, elokuva vuodelta 2012
John Green (kirjailija)

**John Michael Green** (s. 24. elokuuta 1977 Indianapolis, Yhdysvallat) on yhdysvaltalainen kirjailija ja YouTube-videobloggaaja. Hän kirjoittaa nuorten aikuisten kirjallisuutta.

Green valmistui Kenyon Collegesta vuonna 2000 suoritettuaan tutkinnon kahdessa pääaineessa, englannissa ja uskontotieteessä. Hänen ensimmäinen kirjansa *Looking for Alaska* (suom. *Kaikki viimeiset sanat*), sai suurelta osin inspiraationsa hänen ajastaan ​​Indian Springs -koulussa. Green asui monia vuosia Chicagossa, jossa hän toimi kirja-arvostelijana lehdessä.

## Kirjat
### Suomennetut teokset
* 
* 
*  – Maureen Johnsonin ja Lauren Myraclen kanssa
* 
*  – David Levithanin kanssa
* 
*  – Julkaistaan 24. lokakuuta 2017

## YouTube-toiminta
John Greenin ja hänen veljensä Hankin yhteistä videoblogia julkaistaan *[[Vlogbrothers]]* YouTube-kanavalla. Vuoden 2017 alussa Green ja hänen paras ystävänsä Chris Waters aloittivat 100 päiväisen videoblogin kuntonsa kohentamisesta YouTube-kanavalla *100days*. Green on myös toiminut juontajana opetuksellisen YouTube-kanavan *Crash Course* historiaa käsittelevillä videoilla.

## Lähteet

## Aiheesta muualla
Bonaya Godana

**Bonaya Adhi Godana** (2. syyskuuta 1952 – 10. huhtikuuta 2006) oli kenialainen poliitikko, joka toimi maansa ulkoministerinä vuosina 1998–2001. Hän sai oikeustieteen maisterin arvon Nairobin yliopistolta vuonna 1976 ja filosofian tohtorin arvon kansainvälisessä oikeudessa Geneven yliopistolta vuonna 1984.

Godanan puolue oli Kenya African National Union (KANU).

Godana valittiin Kenian kansalliskokouksen jäseneksi ensi kertaa vuonna 1988. Hän edusti North Horrin vaalipiiriä. Hän kuoli Kenian ilmavoimien lento-onnettomuudessa Marsabitissa ollessaan poliittisten ja uskonnollisten johtajien kanssa matkalla, joka liittyi rauhan turvaamiseen Etiopian rajalla. Turmassa kuoli Godanan lisäksi 13 muuta ihmistä, ja siitä selvisi kolme. Heinäkuussa 1996 Godana oli välttynyt onnettomuudelta luovuttuaan aikeestaan nousta poliisihelikopteriin, joka joutui kuolemiin johtaneeseen onnettomuuteen.

## Lähteet
Vissarion Šebalin

**Vissarion Jakovlevitš Šebalin** (; 11. kesäkuuta (J: 29. toukokuuta) 1902 Omsk, Venäjä – 29. toukokuuta 1963 Moskova, Neuvostoliitto) oli neuvostoliittolainen säveltäjä ja sävellyksenopettaja.

Šebalinin vanhemmat olivat opettajia. Hän opiskeli musiikkia aluksi Omskissa. Moskovaan hän matkusti 20-vuotiaana, koska Šebalinin professori Omskissa oli suositellut tätä näyttämään ensimmäisiä sävellyksiään Nikolai Mjaskovskille ja Reinhold Glièrelle. Molemmat pitivät hänen töistään. Šebalin valmistui Moskovan konservatoriosta 1928. Hänen diplomityönsä oli ensimmäinen sinfonia, jonka hän omisti opettajalleen Mjaskovskille. Hän omisti myös viimeisen viidennen sinfoniansa Mjaskovskin muistolle.

1920-luvulla Šebalin oli paikallisen Modernin musiikkiyhdistyksen jäsen ja hän osallistui myös moskovalaisten muusikkojen informaaliin piiriin elli "Lamm:in ryhmään". Ryhmä nimettiin konservatorion professori Pavel Lammin mukaan, jonka asunnossa se kokoontui. Šebalin oli myös Dmitri Šostakovitšin läheinen ystävä.

Valmistumisensa jälkeen Šebalin työskenteli konservatoriossa professorina ja hänestä tuli myös Gnesinin musiikki-instituutin sävellysluokan johtaja 1935. Hän oli eräs Moskovan säveltäjäliiton perustajista ja sen puheenjohtaja 1941-42, Moskovan konservatorion rehtori 1942-48 sekä myös Moskovan keskusmusiikkikoulun taiteellinen johtaja vaikeina sotavuosina. Šebalin joutui poliittiseen epäsuosioon Andrei Ždanovin taiteilijoihin suuntaamassa puhdistuksessa 1948, missä häntä syytettiin mm. Šostakovitšin ja Sergei Prokofjevin kanssa "formalisteiksi".

Šebalinin sävellysoppilaita olivat muun muassa Lydia Auster, Edison Denisov, Grigori Frid, Tihon Hrennikov, Karen Hatšaturjan ja Alexandra Pahmutova.

Vissarion Šebalin sävelsi monentyylistä musiikkia, kuten oopperaa, sinfonioita, jousikvartettoja, trioja ja sonaatteja, kuoromusiikkia, romansseja, lauluja, sekä musiikkia teatteriin, radioon ja elokuviin. Hänet on haudattu Novodevitšin hautausmaalle Moskovassa.

## Lähteet
The Divide

**The Divide** voi viitata:

* The Divide - Elizabeth Kayn romaanisarja, sarjan ensimmäinen teos suomennettu nimellä *Rajalla*
* *[[The Divide (William Overgardin romaani)|The Divide]]*, William Overgardin vuonna 1980 julkaistu romaani
* ''The Divide'', tieteiselokuva vuodelta 2012
* "The Divide", kappale Miss Kittinin albumilta *[[On the Road (Miss Kittinin albumi)|On the Road]]*
* "The Divide", kappale Tenacious D:n albumilta *[[The Pick of Destiny]]*
Haywire

**Haywire** voi viitata:

;Kirjallisuus, elokuva ja televisio
* ''Haywire'', yhdysvaltalainen toimintaelokuva vuodelta 2011
* ''Haywire'', yhdysvaltalainen komediasarja
* Charles ”Haywire” Patoshik, kuvitteellinen henkilö televisiosarjassa *Pako*
* ''Haywire'', Brooke Haywardin kirja, teoksesta tehtiin myös televisioelokuva

;Musiikki
* ''Haywire'', Chris LeDouxin albumi vuodelta 1994
* ''Haywire'', Josh Turnerin albumi vuodelta 2010
* Haywire, kanadalainen rockyhtye
Terra Nova

**Terra Nova** () voi tarkoittaa muun muassa seuraavia:

* *[[Terra Nova (laiva)|Terra Nova]]*, laiva jota Robert Falcon Scott käytti viimeisellä matkallaan Etelämantereelle vuosina 1911–1912
* *[[Terra Nova (televisiosarja)|Terra Nova]]*, yhdysvaltalainen televisiosarja vuodelta 2011
* *[[Terra Nova (lautapeli)|Terra Nova]]*, Rosanna Leocatan ja Gaetano Evolan suunnittelema lautapeli vuodelta 2006
* Terra Nova, islantilainen Primera Travel Groupin omistama matkatoimisto
* Terra Nova, Newfoundlandista käytetty nimitys, käsitti usein myös Labradorin rannikon.
Gustaf Vilhelm Wilén

**Gustaf Vilhelm Wilén** (26. heinäkuuta 1835 Turku – 3. tammikuuta 1919 Turku) oli turkulainen kirjanpainaja ja lahjoittaja.

Wilén aloitti 12-vuotiaana kirjankustantajan, kirjanpainajan ja sanomalehtimiehen J. W. Lilljan kirjapainossa juoksupoikana edeten vuonna 1850 varastonhoitajaksi ja sittemmin kirjakauppa-apulaiseksi 1854. Vuosina 1859–1860 hän työskenteli Leipzigissa tunnetuimmissa kirjankustannus- ja kirjakauppaliikkeissä. Kun Lillja joutui taloudelliseen pulaan, Wilén nousi J. W. Lillja & Kumpp. yrityksen toimeenpanevaksi johtajaksi, ja vuonna 1865 Lilljan kirjapaino siirtyi hänen omistukseensa sekä vuonna 1873 koko kirjavarasto päätyi Wilénin haltuun. Kirjapaino toimi kirjankustantajana ja sanomalehdenkustantajana. J. F. Granlundin kuoltua Wilén osti entisen Frenckellin kirjapainon Turussa ja liitti sen yritykseensä.

Wilén julkaisi muun muassa lehtiä Åbo Underrättelser ja Sanomia Turusta. Kaikkiaan kustannustoiminta kattoi yli 800 eri kirjaa. Vuosina 1880–1897 Wilén teki huomattavia kirjalahjoituksia lukuisille laitoksille ympäri maan. Täyttäessään 70 vuotta, hän jakoi kansakouluoppilaille 10000 kappaletta Uutta Testamenttia.

## Lähteet
Tomskin valtionyliopisto

**Tomskin valtionyliopisto** () on Siperian Tomskissa sijaitseva suuri yliopisto.  Se on Siperian vanhin yliopisto, joka aloitti toimintansa  1888, aluksi lääketieteen alalla.

Yliopistossa on 22 tiedekuntaa tai instituuttia sekä haaraosastoja neljällä muulla paikkakunnalla. Siellä opiskelee noin 23&nbsp;000 opiskelijaa.  Yliopistolle on Venäjällä myönnetty sekä *kansallisen tutkimusyliopiston* että *johtavan yliopiston* status.

## Lähteet

## Aiheesta muualla
*Yliopiston sivusto
Sapotillapuu

**Sapotillapuu** eli **makeasapotillapuu** (*Manilkara zapota*) on ikivihreä, alun perin Keski-Amerikassa kasvava puu. Siitä saadaan chicle-massaa, jota käytetään purukumin raaka-aineena. Nykyään sapotillapuu on levinnyt myös Afrikkaan ja Aasiaan.

## Ulkonäkö ja koko
Sapotillapuu kasvaa avomaalla 18 metriä, metsässä jopa 30 metriä korkeaksi. Sen lehdet ovat ikivihreät, vahapintaiset, noin 10 cm pitkät ja 3 cm leveät. Kukat ovat pienet, kellomaiset. Hedelmät ovat 5–10 cm pitkiä, pyöreitä tai soikeita. Hedelmät ovat raakoina kumimaisia ja härmän peitossa, kypsän hedelmän hedelmäliha muistuttaa päärynää.

Sapotillapuusta on jalostettu viljelylajikkeita.

## Levinneisyys
Sapotillapuu kasvaa luonnonvaraisena Jukatanilla ja muualla Etelä-Meksikossa sekä Belizessä ja Guatemalassa.

## Käyttö

Sapotillapuun tärkein tuote on sen maitiaisneste, joka sisältää 15&nbsp;% luonnonkumia ja 30&nbsp;% hartsia.
Puun eri osista on myös tehty yrttiteetä, joita on käytetty yskän ja vatsavaivojen lievitykseen.

Sapotillapuun kypsiä hedelmiä syödään jälkiruokana. Niistä tehdään hilloa tai sorbettia, ja mehua, josta voidaan käyttää etikkaa.

Siemenessä on saponiinia ja sapotiniinia. Yli 6 siemenen syöminen aiheuttaa oksennusta ja vatsakipua.

## Lähteet

## Aiheesta muualla
* Suomen Lajitietokeskus: Sapotillapuu eli makeasapotillapuu (''Manilkara zapota'')
* Integrated Taxonomic Information System (ITIS): ''Manilkara zapota'' 
* United States Department of Agriculture (USDA): ''Manilkara zapota''
Pavel Semenov

**Pavel Semenov** (s. 24. helmikuuta 1987) on venäläinen salibandyn pelaaja. Hän pelaa virolaisessa Jõgeva SK Tähessä. Semenov kuuluu myös Venäjän salibandymaajoukkueeseen.